Tyypillinen auton ensiapulaukku.
Ranskan armeijan ensiapulaukku.
**Ensiapulaukku** on laukku, johon on pakattu tarvittavat välineet ensiavun antamiseen. Ensiapulaukun välineistö saattaa vaihdella valmistajan ja tarkemman käyttötarkoituksen mukaan. Erilaiset asetuksen määrittelevät myös ensiapulaukkujen sisältöä esimerkiksi lentoliikenteessä käytettävien ensiapulaukkujen kohdalla. Ensiapulaukkuja voi sekä koota itse että ostaa valmiina paketteina. Itse laukun tulisi olla vesitiivis ja puhdas sekä riittävän suuri tarvittavan välineistön kuljettamiseen.

Ensiapulaukun välineistö
------------------------

Tavallisen kaupasta ostetun ensiapulaukun välineistö on suunniteltu lähinnä pienien vammojen hoitoa silmällä pitäen. Varustukseen kuuluu laastareita, sidontatarpeita ja tavallisia särkylääkkeitä. Eri olosuhteisiin ja käyttötarkoituksiin on myös omat ensiapulaukkunsa, joiden varustuksessa on otettu huomioon ympäristön erityisriskit. Esimerkiksi veneeseen tarkoitetussa ensiapulaukussa voi olla merisairauslääkkeitä.

### Elvytys

Kertakäyttöinen elvytyspalje.
Onnettomuustilanteesa uhrin hapensaannin turvaaminen on ensiarvoisen tärkeää. Tämän vuoksi useimmissa ensiapulaukuissa on varusteita, joiden avulla voi elvyttää ja antaa tekohengitystä.

* Elvytysmaski

Ammattikäyttöön tarkoitetuissa laukuissa on lisäksi seuraavat varusteet:

* Elvytyspalje
* Imulaite
* Nenänieluputki
* Nieluputki

### Fyysiset vammat

Laastareita on lähes aina ensiapulaukun varustuksessa.
Valtaosa tavallisten ensiapulaukkujen varusteista on tarkoitettu fyysisten vammojen kuten haavojen, palovammojen ja murtumien ensihoitoon.

* Laastareita
* Lasta
* Ilmalasta
* Ideaalisiteitä
* Rasvasiteitä
* Sideharsoa
* Haavateippiä
* Perhoslaastareita
* Puhdistusainetta
* Saippuaa

### Suojavälineet

Kertakäyttöhanskat suojaavat infektioilta.
Ensiapulaukussa on myös välineitä, joilla ensihoitoa antava henkilö voi suojata itsensä esimerkiksi infektioriskiä vastaan.

* Kertakäyttökäsineet
* Kirurgin naamio
* Suojalasit
* Käsidesinfiointiainetta
* Esiliina

### Muu välineistö

* Sakset
* Pinsetit
* Hakaneuloja
* Taskulamppu
* Avaruushuopa
* Ruiskuja
* Sytytin

### Lääkkeet

Ensiapulaukussa on myös lääkevalmisteita laukun tarkemman käyttötarkoituksen mukaan.

* Aspiriinia – Voidaan käyttää särkylääkkeenä ja ensiapuna rintakipuun.
* Parasetamolia – Yleisin särkylääkevalmiste.
* Hiilitabletteja – Voidaan käyttää ripulin hoitoon ja ensiapuna myrkytykseen.
* Adrenaliiniautoinjektori – Käytetään ensiapuna allergiseen šokkiin.
* Kyypakkaus – Käytetään ensiapuna kyykäärmeen puremaan tai mehiläisen pistoon.

Ensiapulaukun ulkonäkö
----------------------

Kansainvälisen standardisoimisjärjestön ISO:n suosituksen mukaan ensiapulaukun tulisi olla väriltään vihreä ja se tulisi olla merkitty valkoisella ristillä, jotta laukku olisi helppo löytää esimerkiksi onnettomuustilanteessa. Tästä huolimatta useat tahot käyttävät ensiapulaukkuja, jotka ovat väriltään valkoisia ja merkitty punaisella ristillä. Punainen risti on asevoimien ja Punaisen Ristin käyttöön varattu tunnus, ja sen käyttö muussa tarkoituksessa on kielletty. Siksi sen käyttöä ensiapulaukun tunnuksena tulee välttää. Lisäksi punainen laukku valkoisella ristillä viittaa Sveitsin lippuun.

Yhdysvalloissa ensiapulaukku saattaa olla myös merkitty U.S. National Highway Traffic Safety Administrationin Star of Life -ensihoitotunnuksella (suom. *elämäntähti*).

* ISO:n hyväksymä ensiaputunnus.ISO:n hyväksymä ensiaputunnus.
* Vaihtoehtoinen tunnus.Vaihtoehtoinen tunnus.
* Ensihoitotunnus elämäntähti.Ensihoitotunnus elämäntähti.

Katso myös
----------

* Ensihoito
* Ensiapu
* Selviytymispakkaus

Lähteet
-------

1. ↑  Ensiapupakkauksen tarvittava koostumus *zakon03.ru*.
2. ↑  ISO 7010:2003  2009. Geneve:  International Organization for Standardization. Viitattu 13.3.2010. (englanniksi)
3. ↑  Registered Safety Signs (ISO 7010) (PDF) (Safe condition signs (E))  12.1.2010. International Organization for Standardization. Viitattu 13.3.2010. (englanniksi)
4. ↑  Punainen risti - kansainvälinen suojamerkki ja järjestön tunnus Suomen Punainen Risti.  Arkistoitu 25.11.2009. Viitattu 13.3.2010.

Aiheesta muualla
----------------

* Kuvia tai muita tiedostoja aiheesta **Ensiapulaukku** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:First aid kit